2009R0874 — LV — 22.09.2016 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:

▼B

KOMISIJAS REGULA (EK) Nr. 874/2009

(2009. gada 17. septembris)

par noteikumiem, kas jāievēro, piemērojot Padomes Regulu (EK) Nr. 2100/94 attiecībā uz lietu izskatīšanas procesiem Kopienas Augu šķirņu birojā

(pārstrādāta versija)

I

SADAĻA

PROCESĀ IESAISTĪTĀS PUSES, BIROJS UN PĀRBAUDES BIROJI

I

NODAĻA

Procesā iesaistītās puses

1. pants

Procesā iesaistītās puses

1. Kopienas Augu šķirņu birojā (turpmāk tekstā “Birojs”) lietu izskatīšanas procesos var piedalīties šādas personas:

c) Kopienas augu šķirņu aizsardzības tiesību īpašnieks vai īpašnieki (turpmāk tekstā “īpašnieks”);

2. Birojs pēc rakstiska pieprasījuma var atļaut procesā piedalīties jebkurai citai personai, kas nav minēta 1. punktā un kas ir tieši un personīgi iesaistīta izskatāmajā jautājumā.

3. Jebkuru fizisku vai juridisku personu, kā arī jebkādu subjektu, ko kvalificē kā juridisku personu saskaņā ar šim subjektam piemērojamiem likumiem, uzskata par personu 1. un 2. punkta nozīmē.

2. pants

Procesā iesaistīto pušu norādīšana

▼M1

1. Procesā iesaistītām pusēm norāda to vārdu (nosaukumu), adresi un e-pasta adresi, ja attiecīgā puse lieto e-pastu.

2. Fiziskām personām norāda to uzvārdu un vārdu(-us). Juridiskām personām, kā arī uzņēmumiem un firmām norāda to oficiālo nosaukumu, kas reģistrēts attiecīgajā dalībvalstī vai trešā valstī.

▼B

3. Adrese ietver visu nepieciešamo administratīvo informāciju, tai skaitā procesā iesaistītās personas pastāvīgās dzīvesvietas valsti vai valsti, kurā atrodas tās uzņēmums. Katrai pusei būtu ieteicams norādīt tikai vienu adresi; ja ir norādītas vairākas adreses, vērā tiek ņemta tikai pirmā minētā adrese, izņemot, ja procesā iesaistītā puse izmantošanai norāda kādu citu no minētajām adresēm.

Biroja priekšsēdētājs nosaka sīkāku kārtību saistībā ar adresi, ieskaitot sīkāku kārtību, kas būtiska saistībā ar citiem datu komunikācijas veidiem.

4. Ja procesā iesaistītā puse ir juridiska persona, tiek norādīts arī tās fiziskās personas vārds un adrese, kura, pamatojoties uz attiecīgās valsts likumiem un citiem normatīviem aktiem, juridiski pārstāv procesā iesaistīto pusi. Šādām fiziskām personām 2. punkta noteikumus piemēro mutatis mutandis.

Birojs var pieļaut atkāpes no pirmās daļas pirmā teikuma noteikumiem.

5. Ja procesā iesaistītā puse ir Komisija vai kāda dalībvalsts, tā dara zināmu savu pārstāvi katrā procesā, kurā tā piedalās.

3. pants

Procesā iesaistīto pušu lietotā valoda

1. Procesā iesaistītā puse līdz pat brīdim, kad Birojs sniedz galīgo lēmumu, lieto vienu no Eiropas Savienības oficiālajām valodām, ko tā ir izvēlējusies, sagatavojot dokumentu, kas pirmo reizi iesniegts Birojam un parakstīts iesniegšanai.

▼M1

Tomēr tiesību pārņēmējs, kas minēts pamatregulas 23. panta 1. punktā, var lūgt turpmākajā procesā lietot citu Eiropas Savienības valodu ar noteikumu, ka šāds lūgums ir iesniegts laikā, kad Kopienas augu šķirņu aizsardzības tiesību nodošana tiek reģistrēta Kopienas augu šķirņu aizsardzības reģistrā.

▼B

2. Ja procesā iesaistītā puse iesniedz šim nolūkam parakstītu dokumentu, kas sagatavots kādā citā Eiropas Savienības oficiālajā valodā, nevis tajā, kas jāizmanto saskaņā ar 1. punkta prasībām, dokuments tiek uzskatīts par saņemtu, kad Biroja rīcībā ir nodots tā tulkojums, ko veicis kāds cits dienests. Birojs var pieļaut atkāpes no šīs prasības.

3. Ja procesa mutiskās daļas laikā puse lieto kādu citu valodu, nevis vienu no Eiropas Savienības oficiālajām valodām, ko lieto kompetenti Biroja darbinieki, pārējās iesaistītās puses vai gan vieni, gan otri, tad minētā puse, lietojot sevis izvēlēto valodu, nodrošina sinhrono tulkošanu attiecīgajā oficiālajā valodā. Ja tā netiek nodrošināta, procesa mutiskā daļa var tikt turpināta valodā, ko lieto kompetenti Biroja darbinieki un pārējās procesā iesaistītās puses.

4. pants

Procesa mutiskajā daļā un pierādījumu sniegšanā lietotās valodas

1. Jebkura procesa mutiskajā daļā iesaistīta puse un jebkurš liecinieks vai eksperts, kas sniedz liecības, var lietot jebkuru no Eiropas Savienības oficiālajām valodām.

▼M1

2. Ja pēc procesā iesaistītās puses lūguma ir atļauta 1. punktā minētā pierādījumu sniegšana, tad, ja procesā iesaistītā puse, liecinieks vai eksperts nespēj pienācīgi izteikties nevienā no Eiropas Savienības oficiālajām valodām, viņš tiek uzklausīts tikai tad, kad lūgumu izteikusī puse nodrošina mutisko tulkošanu Eiropas Savienības oficiālā valodā, ko lieto visas procesā iesaistītās puses vai Biroja darbinieki.

Procesā iesaistītās puses, liecinieks vai eksperts un Biroja darbinieki vai Apelācijas padome var vienoties, ka procesa mutiskās daļas laikā tiek lietota tikai viena no Eiropas Savienības oficiālajām valodām.

Birojs var pieļaut atkāpes no šā punkta pirmās daļas noteikumiem.

▼B

3. Apgalvojumus, ko procesa mutiskās daļas gaitā vai pierādījumu sniegšanas gaitā vienā no Eiropas Savienības oficiālajām valodām snieguši Biroja darbinieki, procesā iesaistītās puses, liecinieki vai eksperti, protokolē lietotajā valodā. Apgalvojumus, kas izteikti kādā citā valodā, protokolē valodā, ko lieto Biroja darbinieki.

5. pants

Procesā iesaistīto pušu dokumentu tulkošana

▼M1

1. Ja procesā iesaistītā puse iesniedz dokumentu, kas nav sagatavots kādā no Eiropas Savienības oficiālajām valodām, Birojs var pieprasīt, lai minētā procesā iesaistītā puse nodrošina dokumenta tulkojumu vienā no Eiropas Savienības oficiālajām valodām, ko lieto šī puse vai Biroja vai Apelācijas padomes darbinieki.

2. Ja procesā iesaistītā puse ir iesniegusi dokumenta tulkojumu, Birojs var pieprasīt tā noteiktā laikā iesniegt apliecinājumu, ka tulkojums atbilst oriģinālajam tekstam. Apjomīgu dokumentu tulkojumi var aprobežoties ar izrakstiem vai kopsavilkumiem. Taču Birojs vai Apelācijas padome var jebkurā laikā pēc savas iniciatīvas vai pēc procesā iesaistītās puses lūguma pieprasīt šādu dokumentu plašāku vai pilnīgāku tulkojumu.

Procesā iesaistītās puses un Biroja vai Apelācijas padomes darbinieki var vienoties, ka dokumenta tulkojums tiek sagatavots tikai vienā no Eiropas Savienības oficiālajām valodām.

▼B

3. Ja 1. punktā minētais tulkojums un 2. punktā minētais apliecinājums netiek iesniegts, tiek uzskatīts, ka dokuments nav saņemts.

II

NODAĻA

Birojs

1.

iedaļa

Biroja komitejas

6. pants

Komiteju locekļu kvalifikācija

1. Pamatregulas 35. panta 2. punktā minēto komiteju sastāvā pēc Biroja priekšsēdētāja ieskatiem tiek iekļauti tehniski vai juridiski kvalificēti speciālisti vai gan vieni, gan otri.

2. Tehniski kvalificētam komitejas loceklim ir zinātniskais grāds vai atzīta pieredze augkopības zinātnes jomā.

▼M1

3. Juridiski kvalificētam komitejas loceklim ir augstākā juridiskā izglītība un atzīta pieredze intelektuālā īpašuma tiesību, augu šķirņu aizsardzības vai augu šķirņu reģistrācijas jomā.

▼B

7. pants

Komitejas lēmumi

1. Papildus pamatregulas 35. panta 2. punktā minēto lēmumu pieņemšanai komiteja pilda arī šādas funkcijas:

— restitutio in integrum saskaņā ar pamatregulas 80. pantu, un

2. Komitejas lēmums tiek pieņemts ar tās locekļu balsu vairākumu.

8. pants

Atsevišķu komiteju locekļu pilnvaras

1. Komiteja savā vārdā ieceļ vienu no saviem locekļiem par referentu.

2. Referents var jo īpaši:

b) raudzīties, lai tiktu ievērota Biroja iekšējā kārtība, tai skaitā informēt procesā iesaistīto pusi par trūkumiem, kas tai būtu jānovērš, un to novēršanai noteiktajiem termiņiem; un

c) nodrošināt, lai procesā iesaistītās puses varētu savstarpēji konsultēties un apmainīties ar informāciju.

9. pants

Priekšsēdētāja pienākumi

Biroja priekšsēdētājs nodrošina viņa vadībā pieņemto lēmumu konsekventu izpildi. Cita starpā viņš nosaka nosacījumus, saskaņā ar kuriem tiek pieņemti lēmumi attiecībā uz iebildumiem, kas iesniegti saskaņā ar pamatregulas 59. pantu, kā arī lēmumi saskaņā ar minētās regulas 61., 62., 63. vai 66. pantu.

▼M1

10. pants

Konsultācijas

Biroja darbinieki var bez maksas izmantot pamatregulas 30. panta 4. punktā minēto valsts aģentūru telpas, kā arī attiecīgi šīs regulas 13. un 14. pantā minēto pārbaudes biroju un aģentūru telpas, lai noteiktās dienās organizētu konsultācijas ar procesā iesaistītām pusēm un trešām personām.

▼B

2.

iedaļa

Apelācijas padomes

11. pants

Apelācijas padomes

1. Lai pieņemtu lēmumus attiecībā uz pamatregulas 67. pantā minēto lēmumu pārsūdzību, tiek nodibināta Apelācijas padome. Ja nepieciešams, Administratīvā padome pēc Biroja priekšlikuma var nodibināt vairākas Apelācijas padomes. Šādā gadījumā tā nosaka darba sadalījumu starp tādējādi nodibinātajām Apelācijas padomēm.

2. Katra Apelācijas padome sastāv no tehniski un juridiski kvalificētiem locekļiem. 6. panta 2. un 3. punktu piemēro mutatis mutandis. Priekšsēdētājs ir juridiski kvalificēts loceklis.

3. Pārsūdzības izskatīšanai par referentu Apelācijas padomes priekšsēdētājs nozīmē vienu no tās locekļiem. Vajadzības gadījumā šāds uzdevums var ietvert pierādījumu iesniegšanu.

4. Apelācijas padomes lēmumus pieņem ar tās locekļu balsu vairākumu.

▼M1

5. Apelācijas padomes priekšsēdētājs un locekļi par savu uzdevumu veikšanu saņem atlīdzību. Šo atlīdzību nosaka Biroja Administratīvā padome, pamatojoties uz Biroja priekšsēdētāja priekšlikumu.

▼B

12. pants

Apelācijas padomes reģistrs

1. Biroja priekšsēdētājs izveido Apelācijas padomes reģistru; Biroja darbiniekus neiekļauj reģistrā, ja viņi ir piedalījušies tādos procesos, kas ir saistīti ar pārsūdzētajiem lēmumiem.

2. Reģistra darbinieki cita starpā ir atbildīgi par:

III

NODAĻA

Pārbaudes biroji

13. pants

Pamatregulas 55. panta 1. punktā minētā pārbaudes biroja nozīmēšana

▼M1

1. Ja Administratīvā padome uztic dalībvalsts kompetentajai iestādei veikt tehnisku pārbaudi attiecībā uz konkrētām ģintīm vai sugām, Biroja priekšsēdētājs paziņo šai institūcijai (turpmāk “pārbaudes birojs”) par tās nozīmēšanu (turpmāk “pārbaudes biroja nozīmēšana”). Šī nozīmēšana stājas spēkā tās paziņošanas dienā. Šo nosacījumu piemēro mutatis mutandis, ja lēmumu par pārbaudes biroja nozīmēšanu groza vai atceļ saskaņā ar šīs regulas 15. panta 6. punktu.

▼M1

1.a Administratīvā padome var pieņemt lēmumu par pārbaudes biroja nozīmēšanu vai spēkā esošā lēmuma par pārbaudes biroja nozīmēšanu paplašināšanu, ja ir nodrošināta atbilstība attiecīgajām Biroja prasībām, pamatnostādnēm un procedūrām.

Ja pārbaudes birojs izmanto pamatregulas 56. panta 3. punktā minētu tehniski kvalificētu iestāžu pakalpojumus, pārbaudes birojs nodrošina atbilstību attiecīgajām Biroja prasībām, pamatnostādnēm un procedūrām.

Birojs veic revīziju, lai pārbaudītu, vai pārbaudes birojs atbilst attiecīgajām Biroja prasībām, pamatnostādnēm un procedūrām. Pēc revīzijas veikšanas Birojs sagatavo revīzijas pārskatu.

Administratīvā padome lēmumu par pārbaudes biroja nozīmēšanu pieņem, pamatojoties uz Biroja sagatavoto revīzijas pārskatu.

1.b Ja revīzijas pārskata nav, Administratīvā padome, lemjot par spēkā esošā lēmuma par pārbaudes biroja nozīmēšanu paplašināšanu, ko ierosinājis Birojs, var pamatoties uz Biroja sagatavotu ziņojumu, kurā novērtēta atbilstība attiecīgajām Biroja prasībām, pamatnostādnēm un procedūrām.

Attiecībā uz spēkā esošā lēmuma par pārbaudes biroja nozīmēšanu paplašināšanu, ko ierosinājis pārbaudes birojs, Administratīvā padome lēmumu pieņem, pamatojoties uz Biroja sagatavotu revīzijas pārskatu.

1.c Pamatojoties uz revīzijas pārskatu, Administratīvā padome var nolemt atcelt spēkā esošo lēmumu par pārbaudes biroja nozīmēšanu vai sašaurināt tā darbības jomu.

Pēc pārbaudes biroja lūguma, ko apstiprinājis Birojs, spēkā esošā lēmuma par pārbaudes biroja nozīmēšanu darbības jomu var sašaurināt. Birojs minēto darbības jomas sašaurināšanu īsteno vienošanās dokumentā, kas minēts 15. panta 1. punktā.

▼B

2. Pārbaudes biroja darbinieki, kuri piedalās tehniskā pārbaudē, nedrīkst bez atļaujas izmantot pārbaudes gaitā atklātus vai ar to saistītus jebkādus faktus, dokumentus un informāciju vai atklāt tos nepilnvarotām personām. Šis nosacījums viņiem ir saistošs arī pēc attiecīgās tehniskās pārbaudes beigām, pēc aiziešanas no darba un pēc lēmuma par attiecīgo pārbaudes biroju atcelšanas.

3. 2. punktu piemēro mutatis mutandis augu šķirnes materiālam, ko pārbaudes biroja rīcībā nodevis pieteikuma iesniedzējs.

▼M1

Birojs var izstrādāt pamatprincipus, kā pārbaudes birojiem izmantot augu materiālu, kas iesniegts atšķirīguma, viendabīguma un stabilitātes testēšanai saistībā ar pieteikumiem uz Kopienas augu šķirņu aizsardzību. Šādi pamatprincipi var ietvert nosacījumus, saskaņā ar kuriem šādu augu materiālu var nodot starp pārbaudes birojiem.

▼B

4. Birojs uzrauga atbilstību 2. un 3. punkta prasībām un lemj par pārbaudes biroja darbinieku izslēgšanu vai pret viņiem izvirzītajiem iebildumiem saskaņā ar pamatregulas 81. panta 2. punktu.

▼M1

14. pants

Pamatregulas 55. panta 2. punktā minētās aģentūras nozīmēšana vai apakšbiroja izveide

1. Ja Birojs paredz uzticēt aģentūrai šķirņu tehnisko pārbaudi saskaņā ar pamatregulas 55. panta 2. punktu (turpmāk “aģentūras nozīmēšana”), tas sniedz skaidrojošu paziņojumu apstiprināšanai Administratīvajai padomei par minētās aģentūras tehnisko piemērotību pārbaudes biroja funkciju pildīšanai. Regulas 13. panta 1.a, 1.b un 1.c punktu piemēro mutatis mutandis.

▼B

2. Ja Birojs saskaņā ar pamatregulas 55. panta 2. punktu šķirņu tehniskajai pārbaudei paredz izveidot pats savu apakšbiroju, tas sniedz skaidrojošu paziņojumu apstiprināšanai Administratīvajai padomei par šāda apakšbiroja izveides tehnisko un ekonomisko pamatotību un šāda apakšbiroja atrašanās vietu.

▼M1

3. Ja Administratīvā padome apstiprina 1. un 2. punktā minētos skaidrojošos paziņojumus, Biroja priekšsēdētājs paziņo attiecīgajai aģentūrai par aģentūras nozīmēšanu vai Eiropas Savienības Oficiālajā Vēstnesī publicē paziņojumu par apakšbiroja izveidi. Šādu nozīmēšanu vai izveidi var atcelt tikai ar Administratīvās padomes piekrišanu. Šīs regulas 13. panta 2. un 3. punktu piemēro mutatis mutandis attiecībā uz šā panta 1. punktā minētās aģentūras darbiniekiem.

▼B

15. pants

Nozīmēšanas procedūra

▼M1

1. Pārbaudes biroju vai aģentūru nozīmē, noslēdzot rakstisku vienošanos starp Biroju un pārbaudes biroju vai aģentūru, kurā paredzēts, ka pārbaudes birojs vai aģentūra veic augu šķirņu tehnisko pārbaudi attiecībā uz konkrētām ģintīm un sugām, un kurā paredzēta arī pamatregulas 58. pantā minētā atlīdzība, ko maksā Birojs. Šīs regulas 14. panta 2. punktā minētā apakšbiroja gadījumā tā izveide notiek saskaņā ar Biroja izdotiem iekšējās kārtības noteikumiem par darba metodēm.

2. Šā panta 1. punktā minētās rakstiskās vienošanās sekas ir tādas, ka tiktāl, ciktāl tas attiecas uz trešām personām, darbības, ko pārbaudes biroja darbinieki veikuši pēc minētās vienošanās noslēgšanas vai kas tiem jāveic saskaņā ar noslēgto vienošanos, uzskata par Biroja darbībām.

▼B

3. Ja pārbaudes birojs paredz izmantot citu tehniski kvalificētu iestāžu pakalpojumus saskaņā ar pamatregulas 56. panta 3. punktu, šīs iestādes norāda ar Biroju noslēgtajā vienošanās dokumentā. Pamatregulas 81. panta 2. punktu un šīs regulas 13. panta 2. un 3.punktu piemēro mutatis mutandis attiecībā uz darbiniekiem, kuri paraksta apņemšanos ievērot konfidencialitāti.

4. Birojs maksā pārbaudes birojam par tehniskās pārbaudes veikšanu, pilnībā sedzot visas radušās izmaksas. Administratīvā padome nosaka vienotas metodes izmaksu aprēķināšanai un vienotus izmaksu komponentus, ko piemēro visiem nozīmētajiem pārbaudes birojiem.

▼M1

5. Pārbaudes birojs periodiski pēc pieprasījuma iesniedz Birojam veikto tehnisko pārbaužu un nepieciešamo uzziņu krājumu uzturēšanas izmaksu sadalījumu. 3. punktā minētajā gadījumā pārbaudes birojs Birojam iesniedz iestāžu revīzijas pārskatus.

3. punktā minētajā gadījumā pārbaudes birojs ņem vērā šādai iestādei radušās izmaksas. Birojs nosaka izmaksu sadalījuma formātu. Ja pēc diviem Biroja pieprasījumiem pārbaudes birojs izmaksu sadalījumu nav tam iesniedzis Biroja noteiktajā termiņā, 4. punktā minēto maksu var samazināt par 20 %.

6. Jebkāda lēmuma par pārbaudes biroja vai aģentūras nozīmēšanu atcelšana vai grozīšana nevar stāties spēkā, pirms nav atsaukta 1. punktā minētā rakstiskā vienošanās.

▼B

II

SADAĻA

BIROJĀ IZSKATĀMO LIETU ĪPAŠI PROCESI

I

NODAĻA

Pieteikums uz kopienas augu šķirņu aizsardzību

1.

iedaļa

Pieteikuma iesniedzēja rīcība

16. pants

Pieteikuma iesniegšana

1. Pieteikumu par Kopienas augu šķirņu aizsardzību iesniedz Birojā, saskaņā ar pamatregulas 30. panta 4. punktu nozīmētajās valsts aģentūrās vai nodibinātajos apakšbirojos.

Ja pieteikumu iesniedz Birojā, to var iesniegt drukātā veidā vai elektroniski. Ja pieteikumu iesniedz valsts aģentūrās vai apakšbirojos, to iesniedz drukātā veidā divos eksemplāros.

2. Saskaņā ar pamatregulas 49. panta 1. punkta b) apakšpunktu Birojam nosūtītā informācija ietver šādus datus:

3. Birojs nodrošina šādas bezmaksas veidlapas:

4. Pieteikuma iesniedzējs aizpilda un paraksta 3. punktā minētās veidlapas. Ja pieteikumu iesniedz elektroniski, tas atbilst 57. panta 3. punkta otrajā daļā paredzētajiem noteikumiem par parakstu.

17. pants

Pieteikuma saņemšana

▼M1

1. Ja valsts aģentūra vai apakšbirojs, pildot īpašās administratīvās funkcijas, kas minētas pamatregulas 30. panta 4. punktā, saņem pieteikumu, tas, izmantojot elektroniskos līdzekļus, nosūta Birojam saņemšanas apstiprinājumu un pieteikumu pārsūta saskaņā ar pamatregulas 49. panta 2. punktu. Apstiprinājumā par pieteikuma saņemšanu norāda valsts aģentūras vai apakšbiroja piešķirto kārtas numuru, pārsūtīto dokumentu raksturu un skaitu un datumu, kad attiecīgais pieteikums saņemts valsts aģentūrā vai apakšbirojā. Valsts aģentūra vai apakšbirojs, izmantojot elektroniskos vai citus līdzekļus, pieteikuma iesniedzējam nosūta Birojam nosūtītā saņemšanas apstiprinājuma kopiju.

2. Ja Birojs pieteikumu saņem tieši no pieteikuma iesniedzēja vai ar valsts aģentūras vai apakšbiroja starpniecību, tas, neskarot citus noteikumus, pieteikuma dokumentus atzīmē ar kārtas numuru un datumu, kad attiecīgais pieteikums saņemts Birojā, un izsniedz pieteikuma iesniedzējam apstiprinājumu par pieteikuma saņemšanu. Apstiprinājumā norāda Biroja piešķirto kārtas numuru, saņemto dokumentu raksturu un skaitu, datumu, kad attiecīgais pieteikums saņemts Birojā, un pieteikuma datumu pamatregulas 51. panta nozīmē. Pieteikuma saņemšanas apstiprinājuma kopiju nosūta tai valsts aģentūrai vai apakšbirojam, ar kura starpniecību Birojs saņēmis pieteikumu.

▼B

3. Ja Birojs saņem pieteikumu ar apakšbiroja vai valsts aģentūras starpniecību vairāk nekā vienu mēnesi pēc tam, kad to iesniedzis pieteikuma iesniedzējs, “pieteikuma datums” pamatregulas 51. panta nozīmē nedrīkst būt pirms datuma, kad pieteikums saņemts Birojā, izņemot, ja Birojs, pamatojoties uz pietiekamiem dokumentāriem pierādījumiem, konstatē, ka pieteikuma iesniedzējs ir nosūtījis Birojam informāciju saskaņā ar pamatregulas 49. panta 1. punkta b) apakšpunktu un šīs regulas 16. panta 2. punktu.

18. pants

Pamatregulas 50. panta 1. punktā izklāstītie nosacījumi

1. Ja Birojs konstatē, ka pieteikums neatbilst pamatregulas 50. panta 1. punktā izklāstītajiem nosacījumiem, tas paziņo pieteikuma iesniedzējam par atklātajiem trūkumiem, norādot, ka par pieteikuma datumu, kā paredzēts minētās regulas 51. pantā, tiks uzskatīts tikai tas datums, kad saņemta atbilstoša informācija, kas novērstu minētos trūkumus.

2. Pieteikums atbilst pamatregulas 50. panta 1. punkta i) apakšpunktā izklāstītajiem nosacījumiem tikai tad, ja tajā norādīts pirmās nodošanas datums un valsts minētās regulas 10. panta 1. punkta nozīmē vai, ja šāda nodošana nav notikusi, par to sagatavo attiecīgu paziņojumu.

▼M1

3. Pieteikums atbilst pamatregulas 50. panta 1. punkta j) apakšpunktā izklāstītajiem nosacījumiem tikai tad, ja agrākajā pieteikumā uz šķirni minētais datums un valsts, ciktāl tas pieteikuma iesniedzējam zināms, ir norādīti attiecībā uz:

▼B

19. pants

Pamatregulas 50. panta 2. punktā minētie nosacījumi

1. Ja Birojs konstatē, ka pieteikums neatbilst šā panta 2., 3. un 4. punkta un šīs regulas 16. panta noteikumiem, tas piemēro šīs regulas 17. panta 2. punktu, bet pieprasa pieteikuma iesniedzējam novērst atklātās nepilnības Biroja noteiktā termiņā. Ja šīs nepilnības netiek laikus novērstas, Birojs pieteikumu nekavējoties noraida saskaņā ar pamatregulas 61. panta 1. punkta a) apakšpunktu.

▼M1

2. Pieteikuma iesniedzējs 16. panta 3. punkta a) apakšpunktā minētajā pieteikuma veidlapā un tehniskajā anketā attiecīgā gadījumā norāda šādu informāciju:

c) tās ģints, sugas vai pasugas zinātniskais nosaukums, pie kuras šķirne pieder, un attiecīgais vispārpieņemtais nosaukums;

g) attiecīgā gadījumā – līdzīgas šķirnes un atšķirības no tām šķirnēm, kuras pieteikuma iesniedzēja ieskatā ir svarīgas tehniskajai pārbaudei;

▼B

3. Birojs var pieprasīt tā norādītajā termiņā iesniegt visu nepieciešamo informāciju un dokumentāciju, un, ja nepieciešams, zīmējumus vai fotogrāfijas, lai varētu veikt tehnisko pārbaudi.

4. Ja attiecīgā šķirne ir ģenētiski modificēts organisms Direktīvas 2001/18/EK 2. panta 2. punkta nozīmē, Birojs var pieprasīt, lai pieteikuma iesniedzējs iesniedz atbildīgas iestādes izsniegtu rakstisku apstiprinājumu par to, ka šķirnes tehniskā pārbaude saskaņā ar pamatregulas 55. un 56. pantu nerada nekādu risku apkārtējai videi atbilstoši minētās direktīvas normām.

20. pants

Prioritātes pieprasīšana

Ja pieteikuma iesniedzējs pieprasa tiesības uz prioritāti attiecībā uz pieteikumiem pamatregulas 52. panta 2. punkta nozīmē, kas nav iesniegti agrāk par pieteikumiem, ko norāda saskaņā ar šīs regulas 18. panta 3. punkta pirmo ievilkumu, Birojs nosaka, ka prioritāti piešķir tikai šiem agrāk iesniegtajiem pieteikumiem. Ja Birojs ir izdevis apstiprinājumu par pieteikuma saņemšanu, kurā norādīts pieteikuma iesniegšanas datums, kas nav pats agrākais no norādāmajiem datumiem, paziņoto prioritāro datumu uzskata par spēkā neesošu.

21. pants

Tiesības uz Kopienas augu šķirņu aizsardzību procesa laikā

1. Ja prasības pieteikums uz Kopienas augu šķirņu aizsardzības piešķiršanu reģistrā reģistrēts pret pieteikuma iesniedzēju par pamatregulas 98. panta 4. punktā minēto prasību, Birojs var atlikt pieteikuma izskatīšanu. Birojs var noteikt datumu, kurā tas plāno turpināt procesu.

2. Kad Kopienas augu šķirņu aizsardzības pieteikumu reģistrā ir reģistrēts galīgais lēmums prasībā, kas minēta 1. punktā, vai kāds cits lēmums par tās izskatīšanas pārtraukšanu, Birojs atsāk procesu. Tas var procesu atsākt ātrāk, taču ne pirms datuma, kas jau noteikts saskaņā ar 1. punktu.

3. Ja tiesības uz Kopienas augu šķirnes aizsardzību ir likumīgi nodotas citai personai ar Biroju saistītu iemeslu dēļ, šī persona var rīkoties ar pirmā pieteikuma iesniedzēja pieteikumu tā, it kā tas būtu tās pieteikums, ar noteikumu, ka tā paziņo par to Birojam viena mēneša laikā pēc galīgā lēmuma reģistrēšanas Kopienas augu šķirņu aizsardzības pieteikumu reģistrā. Uzskata, ka saskaņā ar pamatregulas 83. pantu maksājamo atlīdzību, kuru jau samaksājis pirmais pieteikuma iesniedzējs, ir samaksājis nākamais pieteikuma iesniedzējs.

2.

iedaļa

Tehniskās pārbaudes veikšana

22. pants

Lēmums par pārbaudes pamatnostādnēm

1. Pēc Biroja priekšsēdētāja priekšlikuma Administratīvā padome pieņem lēmumu par pārbaudes pamatnostādnēm. Lēmumā minēto datumu un sugas publicē 87. pantā minētajā Oficiālajā Vēstnesī.

2. Ja Administratīvā padome nav pieņēmusi lēmumu par pārbaudes pamatnostādnēm, Biroja priekšsēdētājs var pieņemt attiecīgu pagaidu lēmumu. Pagaidu lēmums zaudē spēku Administratīvās padomes lēmuma pieņemšanas dienā. Ja Biroja priekšsēdētāja pagaidu lēmums atšķiras no Administratīvās padomes lēmuma, tehniskā pārbaude, kas sākta pirms Administratīvās padomes lēmuma pieņemšanas, netiek ietekmēta. Administratīvā padome var lemt citādi, ja apstākļi to prasa.

▼M1

3. Ja par Biroja noteiktajām pārbaudes pamatnostādnēm Administratīvā padome nav pieņēmusi lēmumu vai Biroja priekšsēdētājs nav pieņēmis 2. punktā minēto pagaidu lēmumu, piemēro UPOV pamatnostādnes attiecībā uz katru ģinti un sugu. Ja šādu pamatnostādņu nav, ar Biroja priekšsēdētāja piekrišanu var izmantot valsts pamatnostādnes, ko izstrādājusi par augu šķirņu tehnisko pārbaudi atbildīga kompetentā iestāde. Kompetentā iestāde šīs pamatnostādnes iesniedz Birojam, kurš tās publicē savā tīmekļa vietnē.

▼B

23. pants

Biroja priekšsēdētāja pilnvaras

1. Administratīvajai padomei pieņemot lēmumu par pārbaudes pamatnostādnēm, tajā paredz Biroja priekšsēdētāja tiesības iekļaut papildu īpašības un to izpausmes attiecībā uz pārbaudāmo šķirni.

▼M1 —————

▼B

24. pants

Biroja veiktā pārbaudes biroja informēšana

▼M1

Saskaņā ar pamatregulas 55. panta 3. punktu Birojs uz pārbaudes biroju elektroniskā formātā nosūta šādus ar šķirni saistītus dokumentus:

▼B

c) dokumenti saistībā ar iebildumu, kas izvirzīts, pamatojoties uz apgalvojumu, ka nav izpildīti nosacījumi, kas izklāstīti pamatregulas 7., 8. un 9. pantā.

25. pants

Biroja un pārbaudes biroja sadarbība

Pārbaudes biroja darbinieki, kas ir atbildīgi par tehnisko pārbaudi, un saskaņā ar 8. panta 1. punktu ieceltais referents sadarbojas visos tehniskās pārbaudes posmos. Sadarbība attiecas vismaz uz šādiem aspektiem:

c) pārbaudes birojs Birojam iesniedz starpziņojumus par katru augšanas periodu.

26. pants

Pārbaudes ziņojumu forma

1. Pamatregulas 57. pantā minēto pārbaudes ziņojumu paraksta pārbaudes biroja atbildīgais darbinieks, un tajā skaidri atzītas Biroja ekskluzīvās rīcības tiesības saskaņā ar minētās regulas 57. panta 4. punktu.

2. 1. punktu piemēro mutatis mutandis visiem Birojam iesniedzamajiem starpziņojumiem. Pārbaudes birojs katra starpziņojuma kopiju izsniedz tieši pieteikuma iesniedzējam.

27. pants

Citi pārbaudes ziņojumi

1. Pārbaudes ziņojumu par tehniskās ekspertīzes rezultātiem, ko oficiāli sagatavo vai tas ir sagatavošanā vienā no dalībvalsts birojiem, kas saskaņā ar pamatregulas 55. panta 1. punktu ir atbildīgs par attiecīgajām sugām, Birojs var uzskatīt par pietiekamu, lai pieņemtu lēmumu ar noteikumu, ka:

▼M1

▼B

c) Birojam ir iespēja kontrolēt attiecīgās tehniskās ekspertīzes veikšanu;

2. Ja Birojs 1. punktā minēto pārbaudes ziņojumu uzskata par nepietiekamu, lai pieņemtu lēmumu, tas pēc apspriešanās ar pretendentu un attiecīgo pārbaudes biroju var piemērot pamatregulas 55. pantā minēto procedūru.

3. Birojs un katras dalībvalsts augu šķirņu aizsardzības kompetentā iestāde sniedz administratīvu palīdzību citiem, pēc pieprasījuma izsniedzot jebkurus šķirnes pārbaudes ziņojumus par attiecīgās šķirnes atšķirīguma, viendabīguma un stabilitātes vērtējumu. Birojs vai valsts augu šķirņu aizsardzības kompetentā iestāde par šāda ziņojuma izsniegšanu saņem konkrētu naudas summu, par ko vienojas attiecīgās iestādes.

▼M1

4. Pārbaudes ziņojumu par tehniskās pārbaudes rezultātiem, kas oficiāliem mērķiem ir veikta vai tiek veikta tādā trešā valstī vai tādas reģionālās organizācijas teritorijā, kura ir UPOV locekle vai Nolīguma par intelektuālā īpašuma tiesību komercaspektiem (TRIPS) puse, Birojs var uzskatīt par pietiekamu, lai pieņemtu lēmumu, ar noteikumu, ka tehniskā pārbaude atbilst nosacījumiem, kas noteikti ar Biroja un šādas trešās valsts vai reģionālās organizācijas kompetentās iestādes rakstveida vienošanos. Šādi nosacījumi ietver vismaz:

c) nosacījumu, ka Birojam iespējams novērtēt to iekārtu piemērotību, kuras minētajā trešā valstī vai reģionālās organizācijas teritorijā izmanto tehniskās pārbaudes veikšanai attiecīgajām sugām;

▼M1

5. Birojs var prasīt, lai tehnisko pārbaudi veic tādas trešās valsts vai reģionālās organizācijas kompetentā iestāde, kas ir UPOV locekle vai TRIPS puse, ar nosacījumu, ka ir noslēgta rakstiska vienošanās starp Biroju un minēto kompetento iestādi un ir izpildīts viens no šādiem nosacījumiem:

6. Rakstisko vienošanos, kas minēta 5. punktā, noslēdz ar Administratīvās padomes piekrišanu, pamatojoties uz šādiem nosacījumiem:

c) nosacījums, ka Birojam iespējams novērtēt to iekārtu piemērotību, kuras minētajā trešā valstī vai reģionālās organizācijas teritorijā izmanto tehniskās pārbaudes veikšanai attiecīgajām sugām, un pārraudzīt minēto tehnisko pārbaudi;

▼B

3.

iedaļa

Šķirnes apzīmējums

28. pants

Priekšlikums par šķirnes apzīmējumu

Priekšlikumu par šķirnes apzīmējumu paraksta un iesniedz Birojā ►M1 ————— ◄

Birojs bez maksas nodrošina veidlapas priekšlikumiem par šķirnes apzīmējumiem.

Ja priekšlikumu par šķirnes apzīmējumu iesniedz elektroniski, tas atbilst šīs regulas 57. panta 3. punkta otrajā daļā paredzētajiem noteikumiem par parakstu.

29. pants

Priekšlikuma izskatīšana

1. Ja priekšlikums par šķirnes apzīmējumu nav pievienots pieteikumam uz Kopienas augu šķirnes aizsardzību vai ja Birojs nevar apstiprināt ieteikto šķirnes nosaukumu, Birojs nekavējoties par to paziņo pieteikuma iesniedzējam, pieprasa viņam iesniegt priekšlikumu vai sagatavot jaunu priekšlikumu un informē par sekām priekšlikuma neiesniegšanas gadījumā.

2. Ja, saņemot saskaņā ar pamatregulas 57. panta 1. punktu veiktās tehniskās pārbaudes rezultātus, Birojs konstatē, ka pieteikuma iesniedzējs nav iesniedzis priekšlikumu par šķirnes apzīmējumu, tas nekavējoties noraida pieteikumu uz Kopienas augu šķirnes aizsardzību saskaņā ar minētās regulas 61. panta 1. punkta c) apakšpunktu.

30. pants

Pamatnostādnes attiecībā uz šķirnes apzīmējumu

Administratīvā padome pieņem pamatnostādnes, kas paredz vienotus un skaidrus kritērijus, lai noteiktu pamatregulas 63. panta 3. un 4. punktā minētos šķēršļus šķirnes apzīmējuma noteikšanai.

II

NODAĻA

Iebildumi

31. pants

Iebildumu iesniegšana

1. Iebildumos, kas minēti pamatregulas 59. pantā, ir norādīta šāda informācija:

c) ja iebildumu cēlējs ir iecēlis likumīgo pārstāvi, šā pārstāvja vārds un adrese;

2. Ja par vienu un to pašu pieteikumu uz Kopienas augu šķirņu aizsardzību iesniegti vairāki iebildumi, Birojs var tos visus izskatīt vienā procesā.

32. pants

Iebildumu noraidīšana

1. Ja Birojs konstatē, ka iebildums neatbilst pamatregulas 59. panta 1. un 3. punkta vai šīs regulas 31. panta 1. punkta d) apakšpunkta prasībām vai tajā nav pietiekami skaidri norādīts pieteikums, pret kuru celts iebildums, tas noraida iebildumu kā nepieņemamu, ja vien atklātie trūkumi netiek laboti Biroja noteiktā laikā.

2. Ja Birojs konstatē, ka iebildums neatbilst citām pamatregulas vai šīs regulas prasībām, tas noraida iebildumu kā nepieņemamu, ja vien atklātie trūkumi netiek laboti pirms iebilduma termiņa beigām.

III

NODAĻA

Kopienas augu šķirņu aizsardzības saglabāšana

33. pants

Īpašnieka pienākumi saskaņā ar pamatregulas 64. panta 3. punktu

1. Īpašnieks ļauj veikt attiecīgās šķirnes materiāla pārbaudi un tās vietas apskati, kur tiek saglabāta šķirnes identitāte, lai sniegtu informāciju, kas nepieciešama, lai novērtētu šķirnes turpināšanu tās nemainīgā veidā, ievērojot pamatregulas 64. panta 3. punktu.

2. Īpašniekam jāglabā pieraksti, lai palīdzētu verificēt pamatregulas 64. panta 3. punktā minētos attiecīgos pasākumus.

34. pants

Aizsargājamās šķirnes tehniskā verifikācija

Neskarot pamatregulas 87. panta 4. punktu, aizsargājamās šķirnes tehnisko verifikāciju veic saskaņā ar pārbaudes pamatnostādnēm, kas atbilstīgi prasībām bija piemērotas, kad šai šķirnei tika nodrošināta Kopienas augu šķirņu aizsardzība. Šīs regulas 22. un 24. līdz 27. pantu piemēro mutatis mutandis attiecībā uz Biroju, pārbaudes biroju un īpašnieku.

35. pants

Citi tehniskajai verifikācijai izmantojamie materiāli

Ja īpašnieks saskaņā ar pamatregulas 64. panta 3. punktu ir iesniedzis šķirnes materiālu, pārbaudes birojs ar Biroja piekrišanu var verificēt iesniegto materiālu, pārbaudot citu materiālu, kas ņemts no saimniecības, kurā īpašnieks ir izaudzējis attiecīgo materiālu, vai kas izaudzēts ar īpašnieka piekrišanu, vai pārbaudot citu materiālu, kas ņemts no īpašnieka tirgotās produkcijas vai tirgots ar viņa piekrišanu, ko dalībvalsts oficiālās iestādes izņēmušas savu pilnvaru robežās.

36. pants

Šķirņu apzīmējumu grozījumi

1. Ja šķirnes apzīmējums jāgroza saskaņā ar pamatregulas 66. pantu, Birojs īpašniekam paziņo šīs nepieciešamības pamatojumu, nosaka termiņu, kurā īpašniekam jāiesniedz piemērots priekšlikums par grozītu šķirnes apzīmējumu, un nosaka, ka gadījumā, ja īpašnieks šo prasību neizpildīs, Kopienas augu šķirņu aizsardzība var tik atcelta saskaņā minētās regulas 21. pantu.

2. Ja Birojs nevar apstiprināt priekšlikumu par grozīto šķirnes apzīmējumu, Birojs nekavējoties par to informē īpašnieku, vēlreiz nosaka termiņu, kura laikā īpašniekam jāiesniedz piemērots priekšlikums par labotu šķirnes nosaukumu, un nosaka, ka, ja īpašnieks šo prasību neizpildīs, Kopienas augu šķirņu aizsardzība var tik atcelta saskaņā ar pamatregulas 21. pantu.

3. Šīs regulas 31. un 32. pantu piemēro mutatis mutandis attiecībā uz iebildumu, kas celts saskaņā ar pamatregulas 66. panta 3. punktu.

4. Ja priekšlikumu par šķirnes apzīmējuma grozīšanu iesniedz elektroniski, tas atbilst 57. panta 3. punkta otrajā daļā paredzētajiem noteikumiem par parakstu.

IV

NODAĻA

Kopienas licences, ko piešķir birojs

1.

iedaļa

Obligātās licences saskaņā ar pamatregulas 29. pantu

37. pants

Obligātās licences pieteikumi

1. Saskaņā ar pamatregulas 29. panta 1., 2. un 5. punktu obligātās licences pieteikumā norāda šādu informāciju:

c) priekšlikumu par darbības veidiem, kas jāietver obligātajā licencē;

e) pamatregulas 29. panta 2. punktā minētā pieteikuma gadījumā priekšlikumu par personu kategoriju, kam piešķir obligāto licenci, tostarp, atkarībā no apstākļiem, uz šo personu kategoriju attiecināmās konkrētās prasības;

2. Pamatregulas 29. panta 5.a punktā minētajā obligātās licences pieteikumā sniedz šādu informāciju:

▼M1

c) patenta apliecības (apliecību) elektronisku kopiju, kurā redzams biotehnoloģiskā izgudrojuma patenta numurs un prasības un iestāde vai iestādes, kas piešķīrušas patentu;

▼B

g) priekšlikumu par licences teritoriālo darbības jomu, kas nedrīkst pārsniegt c) apakšpunktā minētā patenta teritoriālo darbības jomu.

3. Pamatregulas 29. panta 5.a punkta otrajā daļā minētajā savstarpējās licences pieteikumā sniedz šādu informāciju:

▼M1

c) patenta apliecības (apliecību) elektronisku kopiju, kurā redzams biotehnoloģiskā izgudrojuma patenta numurs un prasības un iestāde vai iestādes, kas piešķīrušas patentu;

▼B

g) priekšlikumu par savstarpējās licences teritoriālo darbības jomu, kas nedrīkst pārsniegt c) apakšpunktā minētā patenta teritoriālo darbības jomu.

4. Obligātās licences pieteikumam pievieno dokumentus, kas apliecina, ka pieteikuma iesniedzējs no šķirnes aizsardzības tiesību īpašnieka neveiksmīgi mēģinājis iegūt licenci uz līguma pamata. Ja pieteikumu par obligāto licenci saskaņā ar pamatregulas 29. panta 2. punktu ir iesniegusi Komisija vai dalībvalsts, Birojs force majeure gadījumā var atcelt šo nosacījumu.

5. Uz līguma pamata piešķirtas licences pieprasījumu uzskata par neveiksmīgu 4. punkta izpratnē, ja:

b) īpašnieks, kas ceļ iebildumus, ir atteicies piešķirt licenci uz līguma pamata personai, kas to pieprasījusi; vai

c) īpašnieks, kas ceļ iebildumus, ir piedāvājis personai, kas vēlas saņemt licenci, acīmredzami nepamatotus pamatnosacījumus, tostarp tādus, kas attiecas uz maksājamo honorāru, vai nosacījumus, kas kopumā ir acīmredzami nepamatoti.

38. pants

Pieteikuma par obligātās licences piešķiršanu izskatīšana

1. Procesa mutiskā daļa un pierādījumu iesniegšana principā notiek viena procesa laikā.

2. Lūgumus par lietas atkārtotu izskatīšanu noraida, izņemot lūgumus, kas pamatoti ar apstākļiem, kas mainījušies lietas izskatīšanas laikā vai pēc tās.

3. Pirms lēmuma pieņemšanas Birojs uzaicina visas iesaistītās puses vienoties par izlīgumu attiecībā uz licenci, kas izsniegta uz līguma pamata. Nepieciešamības gadījumā Birojs iesaka šādu izlīgumu.

39. pants

Tiesības uz Kopienas augu šķirņu aizsardzību lietas izskatīšanas procesa laikā

1. Ja sakarā ar pamatregulas 98. panta 1. punktā minēto prasību Kopienas augu šķirņu aizsardzības reģistrā pret īpašnieku iesniegta prasība, Birojs var atlikt lietas izskatīšanu par obligātās licences piešķiršanu. Tas neatsāk izskatīšanu, pirms šajā pašā reģistrā nav iesniegts galīgais lēmums attiecībā uz prasību vai kāds cits lēmums par tās izskatīšanas pārtraukšanu.

2. Ja Kopienas augu šķirņu aizsardzības nodošana Birojam uzliek saistības, jaunais īpašnieks pēc pieteikuma iesniedzēja lūguma piedalās lietas izskatīšanā kā tajā iesaistītā puse, ja divu mēnešu laikā pēc tam, kad Birojs ir paziņojis, ka jaunā īpašnieka vārds ir ierakstīts Kopienas augu šķirņu aizsardzības reģistrā, pieteikuma iesniedzējs nesekmīgi mēģinājis iegūt licenci no jaunā īpašnieka. Pieteikuma iesniedzēja prasībai pievieno pietiekamus dokumentārus pierādījumus, kas apliecina viņa veltīgos centienus un kas vajadzības gadījumā liecina par jaunā īpašnieka rīcību.

3. Pamatregulas 29. panta 2. punktā minētā pieteikuma gadījumā jaunais īpašnieks piedalās lietas izskatīšanā kā puse. Šā panta 1. punktu nepiemēro.

40. pants

Attiecībā uz pieteikumu pieņemtā lēmuma saturs

Rakstisko lēmumu paraksta Biroja priekšsēdētājs. Lēmumā ietilpst:

a) paziņojums par to, ka Birojs ir pieņēmis lēmumu;

c) komitejas locekļu vārdi, kas piedalījās lietas izskatīšanā;

d) lietas izskatīšanā iesaistīto pušu un to likumīgo pārstāvju vārdi;

41. pants

Lēmums par obligātās licences piešķiršanu

1. Saskaņā ar pamatregulas 29. panta 1., 2. un 5. punktu obligātās licences piešķiršanas lēmumā iekļauj paziņojumu, kurā izklāstītas ar attiecīgo jautājumu saistītās valsts intereses.

2. Uz valsts interesēm jo īpaši attiecas šādi pamatojumi:

c) nepieciešamība uzturēt centienus uzlabotu šķirņu nepārtrauktai selekcionēšanai.

3. Saskaņā ar pamatregulas 29. panta 5.a pantu lēmumā piešķirt obligāto licenci ietver paziņojumu, kurā izklāstīti iemesli, kādēļ izgudrojums rada nozīmīgu tehnisku progresu un būtisku ekonomisko ieinteresētību. Par pamatu tam, ka izgudrojums rada būtisku tehnisko progresu un vērā ņemamu ekonomisko ieinteresētību, salīdzinot ar aizsargāto augu sugu, jo īpaši var uzskatīt šādus iemeslus:

c) paņēmienu uzlabošana, lai veicinātu ģenētisko bioloģisko daudzveidību;

4. Obligātā licence nav ekskluzīva.

5. Obligāto licenci nedrīkst nodot tālāk citādi, kā vien tikai kopā ar to daļu no uzņēmuma, kas izmanto šo obligāto licenci, vai apstākļos, kas izklāstīti pamatregulas 29. panta 5. punktā, kopā ar tiesībām uz pēc būtības atvasināto šķirni.

42. pants

Nosacījumi, kas attiecināmi uz personu, kurai piešķirta obligātā licence

1. Neskarot citus pamatregulas 29. panta 3. punktā minētos nosacījumus, personai, kurai ir piešķirta obligātā licence, ir jābūt attiecīgām finansiālām un tehniskām iespējām izmantot šo obligāto licenci.

2. Uz obligāto licenci attiecināmos nosacījumus, kas izklāstīti iepriekš minētajā lēmumā, uzskata par “apstākļiem” pamatregulas 29. panta 4. punkta nozīmē.

3. Birojs nodrošina, ka persona, kurai piešķirta obligātā licence, nedrīkst celt prasību tiesā par Kopienas augu šķirņu aizsardzības pārkāpumu, ja vien īpašnieks divu mēnešu laikā pēc attiecīgā pieprasījuma nav atteicies to pildīt vai arī nav izpildījis to nevērības dēļ.

43. pants

Tādu personu kategorija, kuras atbilst īpašām prasībām saskaņā ar pamatregulas 29. panta 2. punktu

1. Ikviena persona, kura vēlas izmantot obligāto licenci un kura ietilpst to personu kategorijā, kas atbilst pamatregulas 29. panta 2. punktā minētajām īpašajām prasībām, paziņo par savu nodomu birojam un īpašniekam, nosūtot ierakstītu vēstuli ar saņemšanas kvīti. Minētajā paziņojumā norāda:

c) īstenojamo darbību izklāstu; un

2. Pēc pieprasījuma Birojs reģistrē personu Kopienas augu šķirņu aizsardzības reģistrā, ja attiecīgā persona ir izpildījusi nosacījumus, kas attiecas uz 1. punktā minēto paziņojumu. Šāda persona pirms reģistrācijas nav tiesīga izmantot obligāto licenci. Par reģistrāciju tiek paziņots attiecīgajai personai un īpašniekam.

3. 42. panta 3. punktu piemēro mutatis mutandis attiecībā uz personu, kas reģistrēta Kopienas augu šķirņu aizsardzības reģistrā, saskaņā ar šā panta 2. punktu. Jebkāds spriedums prasībā vai lietas izskatīšanas apturēšana attiecībā uz pārkāpumu attiecas uz citām reģistrētām vai reģistrējamām personām.

4. 2. punktā minētais reģistra ieraksta anulēšanas vienīgais pamatojums var būt tas, ka īpašās prasības, kas noteiktas lēmumā par obligātās licences piešķiršanu, vai finansiālās un tehniskās iespējas, kas noteiktas saskaņā ar 2. punktu, ir mainījušās vairāk nekā gadu pēc obligātās licences piešķiršanas un jebkurā šajā piešķīrumā noteiktajā termiņā. Par reģistra ieraksta anulēšanu tiek paziņots reģistrētajai personai un īpašniekam.

2.

iedaļa

Izmantošanas tiesības saskaņā ar pamatregulas 100. panta 2. punktu

44. pants

Izmantošanas tiesības saskaņā ar pamatregulas 100. panta 2. punktu

1. Iepriekšējais īpašnieks divu mēnešu laikā vai persona, kas izmantojusi licenci, četru mēnešu laikā pēc tam, kad saņemts biroja paziņojums par to, ka jaunā īpašnieka vārds ir reģistrēts Kopienas augu šķirņu aizsardzības reģistrā, pieprasa no jaunā īpašnieka neekskluzīvu licenci uz līguma pamata, kā minēts pamatregulas 100. panta. 2. punktā.

2. Pieteikumam par licences piešķiršanu saskaņā ar pamatregulas 100. panta 2. punktu pievieno dokumentus, kas apliecina šā panta 1. punktā minētā pieprasījuma noraidījumu. Šīs regulas 37. panta 1. punkta a), b) un c) apakšpunkta un 5. punkta, 38. panta, 39. panta 3. punkta un 40. panta, izņemot tā f) apakšpunktu, 41. panta 3. un 4. punkta un 42. panta noteikumus piemēro mutatis mutandis.

III

SADAĻA

LIETAS IZSKATĪŠANA APELĀCIJAS PADOMĒ

45. pants

Paziņojuma par pārsūdzību saturs

Paziņojums par pārsūdzību ietver:

▼M1

▼B

46. pants

Paziņojuma par pārsūdzību saņemšana

Saņemot paziņojumu par pārsūdzību, Birojs piešķir tam pārsūdzības procesa kārtas numuru, atzīmē uz tā saņemšanas datumu un paziņo pārsūdzības iesniedzējam termiņu, kura laikā tam jāsniedz pamatojums pārsūdzībai; nedrīkst atsaukties uz šāda rakstiska paziņojuma nesaņemšanu.

47. pants

Piedalīšanās pārsūdzības procesā kā pusei

1. Birojs nekavējoties nosūta procesā iesaistītajām pusēm, kas piedalījušās lietas izskatīšanā Birojā, rakstiskā paziņojuma par pārsūdzību kopiju, uz kura norādīts tā kārtas numurs un saņemšanas datums.

2. 1. punktā minētās procesā iesaistītās puses var piedalīties pārsūdzības procesā kā puses divu mēnešu laikā kopš paziņojuma par pārsūdzību kopijas saņemšanas.

48. pants

Biroja loma

1. Pamatregulas 70. panta 1. punktā minētā Biroja institūcija un Apelācijas padomes priekšsēdētājs, veicot iekšējus sagatavošanas pasākumus, nodrošina to, ka Apelācijas padome var izskatīt lietu tūlīt pēc tam, kad tā atjaunota; pirms lietas atjaunošanas priekšsēdētājs saskaņā ar minētās regulas 46. panta 2. punktu izvēlas vēl divus citus locekļus un ieceļ referentu.

2. Pirms lietas atjaunošanas pamatregulas 70. panta 1. punktā minētā Biroja institūcija nekavējoties nosūta to dokumentu kopijas, ko saņēmusi pārsūdzības procesā iesaistītā puse, citām pārsūdzības procesā iesaistītājām pusēm.

3. Biroja priekšsēdētājs nodrošina 89. pantā minētās informācijas publicēšanu pirms lietas izskatīšanas atjaunošanas.

49. pants

Pārsūdzības kā nepieņemamas noraidīšana

1. Ja pārsūdzība neatbilst pamatregulas un jo īpaši tās 67., 68. un 69. panta un šīs regulas un jo īpaši tās 45. panta nosacījumiem, Apelācijas padome par to informē pārsūdzības iesniedzēju un pieprasa, lai tas, ja iespējams, novērš atklātos trūkumus Apelācijas padomes noteiktā termiņā. Ja pārsūdzības trūkumi netiek laikus novērsti, Apelācijas padome noraida to kā nepieņemamu.

2. Ja ir pārsūdzēts Biroja lēmums, pret kuru ir iesniegta arī prasība saskaņā ar pamatregulas 74. pantu, Apelācijas padome ar pārsūdzības iesniedzēja piekrišanu uzreiz iesniedz pārsūdzību kā prasību Eiropas Kopienu Tiesā; ja pārsūdzības iesniedzējs tam nepiekrīt, tā noraida pārsūdzību kā nepieņemamu. Ja pārsūdzība tiek iesniegta Tiesā, to uzskata par iesniegtu Tiesā datumā, kad tā saņemta Birojā, kā paredzēts šīs regulas 46. pantā.

50. pants

Procesa mutiskā daļa

1. Pēc lietas izskatīšanas atjaunošanas Apelācijas padomes priekšsēdētājs nekavējoties sasauc pārsūdzības procesā iesaistītās puses uz procesa mutisko daļu, kā paredzēts pamatregulas 77. pantā, un vērš viņu uzmanību uz šīs regulas 59. panta 2. punktu.

2. Procesa mutiskā daļa un pierādījumu iesniegšana principā notiek vienlaikus.

3. Lūgumus par atkārtotu lietas izskatīšanu noraida, izņemot lūgumus, kas pamatoti ar apstākļiem, kas lietas izskatīšanas laikā vai pēc tās mainījušies.

51. pants

Pārsūdzību izskatīšana

Ja vien nav paredzēts citādi, termiņus, kas attiecas uz lietu izskatīšanu Birojā, piemēro attiecībā uz pārsūdzības procesu mutatis mutandis; puses procesā šajā sakarā uzskata par pusēm pārsūdzības procesā.

▼M1

51.a pants

Vairākas pārsūdzības

1. Ja attiecībā uz lēmumu ir iesniegtas vairākas pārsūdzības, šīs pārsūdzības var izskatīt vienā procesā.

2. Ja attiecībā uz lēmumu iesniegtās pārsūdzības jāizskata padomei tādā pašā sastāvā, šī padome minētās pārsūdzības var izskatīt apvienotā procesā.

▼B

52. pants

Lēmums par pārsūdzību

1. Rakstisks lēmums attiecībā uz pārsūdzību tiek nosūtīts jebkādā veidā, kas paredzēts 64. panta 3. punktā, pārsūdzības procesa pusēm trīs mēnešu laikā pēc procesa mutiskās daļas beigām.

2. Lēmumu paraksta Apelācijas padomes priekšsēdētājs un saskaņā ar 48. panta 1. punktu ieceltais referents. Lēmumā ietilpst:

a) paziņojums par to, ka Apelācijas padome ir pieņēmusi lēmumu;

c) Apelācijas padomes priekšsēdētāja un pārējo padomes locekļu vārdi, kuri piedalījušies pārsūdzības procesā;

d) pārsūdzības procesā iesaistīto pušu un to likumīgo pārstāvju vārdi;

3. Rakstiskam Apelācijas padomes lēmumam pievieno paziņojumu par to, ka turpmāka pārsūdzība ir iespējama, norādot šādas turpmākas pārsūdzības iesniegšanas termiņu. Pārsūdzības procesa puses nevar atsaukties uz to, ka nav saņēmušas šādu paziņojumu.

IV

SADAĻA

VISPĀRĪGI NOSACĪJUMI PAR PROCESU

I

NODAĻA

Lēmumi, paziņojumi un dokumenti

53. pants

Lēmumi

1. Visus Biroja lēmumus paraksta Biroja darbinieks, kam šādas pilnvaras deleģējis Biroja priekšsēdētājs saskaņā ar pamatregulas 35. pantu, un tajos norāda šīs personas vārdu un uzvārdu.

2. Procesa mutiskās daļas gadījumā Birojā lēmumu var pasludināt mutiski. Pēc tam attiecīgo lēmumu rakstveidā nosūta visām procesā iesaistītajām pusēm saskaņā ar 64. pantu.

3. Biroja lēmumiem, ko var pārsūdzēt saskaņā ar pamatregulas 67. pantu vai uz kuriem var attiecināt tiešo prasību saskaņā ar tās 74. pantu, pievieno paziņojumu, ka iespējama to pārsūdzība vai tiešā prasība, norādot termiņu, kura laikā šāda pārsūdzība vai tiešā prasība jāiesniedz. Procesā iesaistītās puses nevar atsaukties uz to, ka nav saņēmušas šādu paziņojumu.

4. Biroja lēmumos izlabo valodnieciskās, pareizrakstības un citas acīmredzamas kļūdas.

▼M1

5. Birojs atceļ ierakstu Kopienas augu šķirņu aizsardzības reģistrā vai atsauc lēmumu, kurā ir acīmredzama procesuāla kļūda, kas pieļauta nolaidības dēļ.

53.a pants

Procesi par Kopienas augu šķirņu aizsardzības atzīšanu par spēkā neesošu un atcelšanu

1. Ja ir nopietnas šaubas par tiesībām uz aizsardzību, Birojs var uzsākt procesus par Kopienas augu šķirņu aizsardzības atzīšanu par spēkā neesošu un atcelšanu, kā minēts attiecīgi pamatregulas 20. un 21. pantā. Šādus procesus Birojs var uzsākt pēc savas iniciatīvas vai pēc pieprasījuma.

2. Kopā ar pieprasījumu Birojam uzsākt procesu par Kopienas augu šķirņu aizsardzības atzīšanu par spēkā neesošu un atcelšanu, kā minēts attiecīgi pamatregulas 20. un 21. pantā, sniedz pierādījumus un faktus, kas rada nopietnas šaubas par tiesībām uz aizsardzību, un tajā ietver šādus elementus:

c) personas, kura iesniedz pieprasījumu, vārds un adrese un, ja tā ir iecēlusi likumīgo pārstāvi, šā pārstāvja vārds un adrese.

3. Biroja lēmumu noraidīt 2. punktā minēto pieprasījumu paziņo personai, kura iesniedza pieprasījumu, un Kopienas augu šķirņu aizsardzības tiesību īpašniekam.

4. Birojs neņem vērā tādus rakstiskus iesniegumus vai dokumentus vai to daļas, kas nav iesniegti Biroja noteiktajā termiņā.

5. Visus Biroja lēmumus par Kopienas augu šķirņu aizsardzības atzīšanu par spēkā neesošu vai atcelšanu publicē 87. pantā minētajā Vēstnesī.

▼B

54. pants

Kopienas augu šķirņu aizsardzības sertifikāts

1. Ja Birojs ir piešķīris Kopienas augu šķirņu aizsardzību, tas kopā ar attiecīgo lēmumu kā pierādījumu tam izsniedz Kopienas augu šķirņu aizsardzības sertifikātu.

▼M1

Birojs minēto sertifikātu elektroniska dokumenta veidā izsniedz tiesību īpašniekam vai viņa likumīgajam pārstāvim.

▼B

2. Birojs izsniedz Kopienas augu šķirņu aizsardzības sertifikātu jebkurā Eiropas Savienības oficiālajā(-ās) valodā(-ās) pēc īpašnieka pieprasījuma.

3. Pēc pieprasījuma Birojs var izsniegt sertifikāta kopiju personai, kurai uz to ir tiesības, ja tiek konstatēts, ka oriģinālais sertifikāts ir nozaudēts vai iznīcināts.

55. pants

Paziņojumi

Ja vien nav paredzēts citādi, visos Biroja vai pārbaudes biroja paziņojumos norāda Biroja vai pārbaudes biroja kompetentā darbinieka vārdu.

56. pants

Tiesības izteikties

1. Ja Birojs konstatē, ka noteiktajā termiņā lēmumu nav iespējams pieņemt, tas paziņo procesā iesaistītajai pusei par atklātajiem trūkumiem un pieprasa tai šos trūkumus novērst Biroja noteiktajā termiņā. Ja atklātie trūkumi, par kuriem paziņots attiecīgajai pusei, nav laikus novērsti, Birojs pieņem lēmumu.

2. Ja Birojs no procesā iesaistītās puses saņem apsvērumus, tas nosūta šos apsvērumus pārējām procesā iesaistītajām pusēm un pieprasa tām, ja uzskata to par vajadzīgu, sniegt atbildes Biroja noteiktajā termiņā. Ja atbilde nav saņemta laikus, vēlāk saņemtos dokumentus Birojs neņem vērā.

57. pants

Procesā iesaistīto pušu iesniegtie dokumenti

1. Visus procesā iesaistīto pušu iesniegtos dokumentus iesniedz personīgi, atsūtot pa pastu vai elektroniski.

Elektroniskas nosūtīšanas sīkāku kārtību nosaka Biroja priekšsēdētājs.

2. Par datumu, kurā saņemti jebkādi procesā iesaistīto pušu iesniegtie dokumenti, uzskata datumu, kurā dokuments faktiski tiek saņemts Biroja telpās vai, ja dokuments iesniegts elektroniski, datumu, kurā dokuments faktiski tiek saņemts Birojā elektroniski.

3. Izņemot pievienotos dokumentus, visus procesā iesaistīto pušu iesniegtos dokumentus paraksta attiecīgās puses vai to likumīgie pārstāvji.

▼M1

Ja dokuments iesniegts Birojā elektroniski, par līdzvērtīgu parakstam uzskata nosūtītāja vārda norādi un elektronisko autentifikāciju, ko veic, izmantojot pareizu lietotājvārdu un paroli.

▼B

4. Ja dokuments nav attiecīgi parakstīts vai ja saņemtais dokuments ir nepilnīgs vai nesalasāms, vai ja Birojam rodas šaubas par dokumenta precizitāti, Birojs par to attiecīgi informē nosūtītāju un uzaicina to viena mēneša laikā iesniegt šā dokumenta oriģinālu, kas parakstīts 3. punktā paredzētajā veidā, vai atkārtoti atsūtīt oriģināla kopiju.

Ja šo prasību izpilda noteiktajā termiņā, par parakstītā dokumenta vai atkārtoti sūtītas kopijas saņemšanas datumu uzskata datumu, kurā saņemts pirmais dokuments. Ja noteiktajā termiņā šo prasību neizpilda, dokumentu uzskata par nesaņemtu.

▼M1

5. Šāds procesā iesaistītās puses iesniegtais dokuments elektroniski vai papīra formā jānosūta pārējām pusēm un attiecīgajam pārbaudes birojam.

Ja iesniegumi ir papīra formā, dokumentus, kas attiecas uz procesu, diviem vai vairākiem pieteikumiem par Kopienas augu šķirņu aizsardzību vai licences piešķiršanu, iesniedz pietiekamā eksemplāru skaitā. Trūkstošos eksemplārus nodrošina uz attiecīgās puses rēķina.

▼B

58. pants

Dokumentārs pierādījums

▼M1

1. Pierādījumus par galīgajiem spriedumiem vai lēmumiem, izņemot Biroja lēmumus, vai citus dokumentāros pierādījumus, ko iesniedz procesā iesaistītā puse, var nodrošināt, iesniedzot elektronisku dokumentu vai neapstiprinātu kopiju.

▼B

2. Ja Birojam rodas šaubas par 1. punktā minēto pierādījumu autentiskumu, tas var prasīt, lai tiktu iesniegts oriģināls vai apstiprināta kopija.

II

NODAĻA

Procesa mutiskā daļa un pierādījumu iesniegšana

59. pants

Uzaicinājums uz mutisku procesu

1. Procesā iesaistītās puses ar pavēsti tiek uzaicinātas piedalīties pamatregulas 77. pantā paredzētajā procesa mutiskajā daļā, vēršot viņu uzmanību uz minētā panta 2. punktu. Pavēstes procesā iesaistītajām pusēm nosūta vismaz mēnesi pirms paredzētā procesa, ja vien procesā iesaistītās puses un Birojs nevienojas par īsāku termiņu.

2. Ja procesā iesaistītā puse, kas attiecīgi tikusi uzaicināta piedalīties procesa mutiskajā daļā Birojā, neierodas, process var turpināties bez attiecīgās puses klātbūtnes.

60. pants

Pierādījumu iesniegšana Birojā

1. Ja Birojs uzskata par nepieciešamu uzklausīt procesā iesaistīto pušu vai liecinieku un ekspertu mutiskās liecības vai veikt pārbaudi, tas šajā sakarā pieņem attiecīgu lēmumu par to, kā tas paredz iegūt pierādījumus, attiecīgajiem faktiem, kas jāpierāda, uzklausīšanas vai pārbaudes datumu, laiku un vietu. Ja procesā iesaistītā puse ir lūgusi mutisku liecinieku un ekspertu liecību uzklausīšanu, Biroja lēmumā tiek norādīts termiņš, kurā lūgumu iesniegušajai procesā iesaistītajai pusei jādara zināmi Birojam to liecinieku un ekspertu vārdi un adreses, kuru liecības procesā iesaistītā puse vēlas uzklausīt.

2. Procesā iesaistītajām pusēm, lieciniekiem vai ekspertiem nosūta pavēstes par liecību sniegšanu vismaz mēnesi pirms paredzētā procesa, ja vien Birojs un minētās personas nevienojas par īsāku termiņu. Pavēstē ietilpst:

a) izraksts no 1. punktā minētā lēmuma, kurā norādīts nozīmētās izmeklēšanas datums, laiks un vieta un izklāstīti fakti, par kuriem tiks uzklausītas procesā iesaistītās puses, liecinieki un eksperti;

c) paziņojums, ka procesā iesaistītā puse, liecinieks vai eksperts var pieprasīt, lai viņa liecību uzklausītu kompetenta tiesu iestāde vai kāda cita iestāde valstī, kurā viņš pastāvīgi uzturas, un lūgums, lai viņš Biroja noteiktā termiņā informētu Biroju par to, vai viņš ir gatavs ierasties Birojā.

3. Pirms procesā iesaistītās puses, liecinieka vai eksperta uzklausīšanas viņš tiek informēts par to, ka Birojs var pieprasīt, lai kompetenta tiesu iestāde vai kāda cita iestāde valstī, kurā viņš pastāvīgi uzturas, uzklausītu viņa liecību ar zvērestu vai kādā citā saistošā formā.

4. Procesā iesaistītās puses tiek informētas par liecinieka vai eksperta uzklausīšanu kompetentā tiesu vai kādā citā iestādē. Tām ir tiesības piedalīties uzklausīšanā un iztaujāt, lai pārbaudītu procesā iesaistītās puses, lieciniekus un ekspertus ar attiecīgās iestādes starpniecību vai tieši.

61. pants

Ekspertu uzaicināšana

1. Birojs izlemj, kādā veidā tā nozīmētajam ekspertam jāiesniedz ziņojums.

2. Eksperta mandātā ir šāda informācija:

c) procesā iesaistīto pušu vārdi;

3. Eksperta ziņojuma sagatavošanai Birojs var pieprasīt pārbaudes birojam veikt attiecīgās šķirnes tehnisko pārbaudi, lai materiāls būtu pieejams saskaņā ar Biroja dotajiem norādījumiem. Ja nepieciešams, Birojs materiālu var pieprasīt arī no procesā iesaistītajām pusēm vai trešajām personām.

4. Procesā iesaistītās puses nodrošina ar jebkura rakstiska ziņojuma kopiju un, ja nepieciešams, tulkojumu.

5. Procesā iesaistītās puses var izteikt iebildumus ekspertam. Pamatregulas 48. panta 3. punktu un 81. panta 2. punktu piemēro mutatis mutandis.

6. Attiecībā uz Biroja nozīmēto ekspertu 13. panta 2. un 3. punktu piemēro mutatis mutandis. Nozīmējot ekspertu, Birojs viņu informē par prasību ievērot konfidencialitāti.

62. pants

Pierādījumu iesniegšanas izmaksas

1. Pierādījumu iesniegšanai var tikt izvirzīts nosacījums, ka procesā iesaistītajai pusei, kas ir pieprasījusi šādu pierādījumu iesniegšanu, Birojā jādeponē summa, kuras apmēru nosaka Birojs, pamatojoties uz izmaksu tāmi.

▼M1

2. Lieciniekiem un ekspertiem, kurus Birojs ir uzaicinājis un kuri ierodas Birojā, ir tiesības uz attiecīgu ceļa izdevumu un dienas naudas atlīdzību. Birojs viņiem var piešķirt avansu.

▼B

3. Lieciniekiem, kuriem ir tiesības uz 2. punktā paredzēto atlīdzību, ir tiesības arī uz attiecīgu kompensāciju par zaudētajiem ieņēmumiem, bet ekspertiem, ja vien viņi nav pārbaudes biroja darbinieki, atlīdzība par viņu darbu. Šos maksājumus lieciniekiem izdara pēc liecību uzklausīšanas, bet ekspertiem – pēc tam, kad veikuši savus pienākumus vai uzdevumus.

4. 2. un 3. punktā paredzētos maksājumus veic Birojs saskaņā ar I pielikumā paredzētajiem sīkākiem noteikumiem un robežām.

▼M1

Puse, kas lūgusi uzklausīt liecinieku vai ekspertu mutiskās liecības, šādu liecību uzklausīšanas izmaksas Birojam atlīdzina, pamatojoties uz lēmumu par izmaksu sadali un noteikšanu saskaņā ar 52. pantu.

▼B

63. pants

Procesa mutiskās daļas un pierādījumu iesniegšanas protokols

1. Procesa mutiskās daļas un pierādījumu iesniegšanas protokolā atspoguļo procesa mutiskās daļas vai pierādījumu būtiskākos faktus, būtiskus procesā iesaistīto pušu apgalvojumus, procesā iesaistīto pušu, liecinieku vai ekspertu liecības un jebkādu pārbaužu rezultātus. ►M1 Tajā norāda arī Biroja amatpersonu, pušu un to likumīgo pārstāvju un klātesošo liecinieku un ekspertu vārdu. ◄

2. Liecinieku, ekspertu vai procesā iesaistīto pušu liecību protokolu skaļi nolasa viņiem priekšā vai izsniedz, lai viņi varētu to pārbaudīt. Protokolā atzīmē, ka šī formalitāte ir ievērota un ka persona, kas sniegusi liecību, ir šo protokolu apstiprinājusi. Ja attiecīgā persona šādu apstiprinājuma nav devusi, tās iebildumus atzīmē protokolā.

▼M1

3. Protokolu paraksta protokolists un persona, kura vadījusi procesa mutisko daļu vai ieguvusi pierādījumus.

▼B

4. Procesā iesaistītās puses nodrošina ar protokola kopiju un, ja nepieciešams, tulkojumu.

III

NODAĻA

Izsniegšana

64. pants

Vispārīgi noteikumi par izsniegšanu

▼M1

1. Izskatot lietu Birojā, jebkuri dokumenti, kas Birojam jāizsniedz procesā iesaistītai pusei, ir elektroniska dokumenta, neapstiprinātas kopijas, izdrukas vai oriģināldokumenta veidā. Dokumentus, ko iesniedz pārējās procesā iesaistītās puses, var izsniegt kā neapstiprinātas kopijas.

▼B

2. Ja viena vai vairākas procesā iesaistītās puses ir iecēlušas savu likumīgo pārstāvi, attiecīgie dokumenti viņam jāizsniedz saskaņā ar 1. punkta noteikumiem.

▼M1

3. Izsniegšana veicama vienā vai vairākos no šiem veidiem:

c) nododot dokumentus personīgi saskaņā ar 66. pantu;

4. Dokumentus vai to kopijas, kurās minētas darbības, par kurām jāpaziņo saskaņā ar pamatregulas 79. pantu, izsniedz elektroniskā veidā, kas jānosaka Biroja priekšsēdētājam, vai pa pastu ar ierakstītu vēstuli ar apstiprinājumu par saņemšanu.

▼M1

64.a pants

Izsniegšana, izmantojot elektroniskus vai citus tehniskus līdzekļus

1. Elektronisku izsniegšanu veic, nosūtot paziņojamā dokumenta elektronisku kopiju. Izsniegšanu uzskata par notikušu tajā datumā, kad saņēmējs ir saņēmis paziņojumu. Elektroniskas izsniegšanas sīkāku kārtību nosaka Biroja priekšsēdētājs.

2. Ja izsniegšanu veic elektroniski, procesā iesaistītajai pusei, tostarp viņa likumīgajam pārstāvim, sniedz Biroja elektronisko adresi, kas izmantojama visai oficiālajai saziņai.

3. Biroja priekšsēdētājs nosaka sīkāku kārtību, kādā veicama izsniegšana, izmantojot citus tehniskus saziņas līdzekļus.

▼B

65. pants

Izsniegšana pa pastu

1. Ja dokumenti jāiesniedz adresātiem, kuru pastāvīgā dzīvesvieta, mītnesvieta vai reģistrācijas vieta neatrodas Kopienā un kuri nav iecēluši savus likumīgos pārstāvjus saskaņā ar pamatregulas 82. pantu, izsniedzamos dokumentus nosūta parastā vēstulē uz pēdējo Birojam zināmo adresāta adresi. Izsniegšana uzskatāma par notikušu pa pastu, pat ja vēstule ir atsūtīta atpakaļ kā tāda, kuru nav bijis iespējams nodot adresātam.

2. Ja izsniegšana ir veikta, nosūtot ierakstītu vēstuli ar vai bez paziņojuma par saņemšanu, paziņojums ir uzskatāms par nodotu adresātam desmitajā dienā pēc tā nosūtīšanas, izņemot gadījumus, kad vēstule nav sasniegusi adresātu vai ir sasniegusi to vēlāk; strīdu gadījumā Birojs ir tas, kas nosaka vai nu to, ka vēstule ir sasniegusi tās adresātu, vai arī datumu, kurā vēstule tikusi nodota adresātam.

3. Izsniegšana, kas veikta, nosūtot ierakstītu vēstuli ar vai bez paziņojuma par saņemšanu, uzskatāma par notikušu, pat ja adresāts atsakās pieņemt vēstuli vai atzīt tās saņemšanu.

4. Ja 1., 2. un 3. punkts neietver izsniegšanu pa pastu, piemēro tās valsts likumus, kuras teritorijā notiek izsniegšana.

66. pants

Izsniegšana, nododot dokumentus personīgi

Biroja telpās dokumentus var izsniegt personīgi adresātam, kurš, saņemot attiecīgos dokumentus, apstiprina to saņemšanu. Izsniegšanu uzskata par notikušu, pat ja adresāts atsakās pieņemt dokumentu vai atzīt tā saņemšanu.

▼M1

66.a pants

Izsniegšana likumīgajiem pārstāvjiem

1. Ja ir iecelts likumīgais pārstāvis vai par likumīgo pārstāvi uzskata pieteikuma iesniedzēju, kas kā pirmais minēts kopīgā pieteikumā saskaņā ar 73. panta 5. punktu, paziņojumus adresē likumīgajam pārstāvim.

2. Ja vienai pusei ir iecelti vairāki likumīgie pārstāvji, paziņošanu jebkuram no šiem pārstāvjiem uzskata par pietiekamu, ja vien nav norādīta konkrēta izsniegšanas adrese.

3. Ja vairākas puses ir iecēlušas kopīgu likumīgo pārstāvi, attiecīgo dokumentu paziņošanu minētajam pārstāvim uzskata par pietiekamu.

▼B

67. pants

Publisks paziņojums

Ja nav iespējams noteikt adresāta adresi vai ja izsniegšana saskaņā ar 64. panta 4. punktu nav bijusi iespējama pat pēc Biroja otrā mēģinājuma, paziņošanu veic ar publisku paziņojumu, ko publicē pamatregulas 89. pantā minētajā periodiskajā izdevumā. ►M1 Biroja priekšsēdētājs nosaka sīkāku kārtību attiecībā uz publiskā paziņojuma sniegšanu un termiņu, kurā attiecīgo dokumentu uzskata par paziņotu. ◄

68. pants

Ar izsniegšanu saistīti pārkāpumi

Ja Birojs nevar pierādīt, ka dokuments, kas sasniedzis adresātu, ir ticis nodots pienācīgā veidā, vai ja nav bijuši ievēroti uz izsniegšanu attiecinātie nosacījumi, tiek uzskatīts, ka dokuments nav nodots datumā, kuru Birojs noteicis kā saņemšanas datumu.

IV

NODAĻA

Procesa termiņi un procesa pārtraukšana

69. pants

Termiņu aprēķināšana

1. Termiņus nosaka pilnos gados, mēnešos, nedēļās vai dienās.

2. Termiņi sākas no nākamās dienas pēc attiecīgā notikuma, kas var būt gan kāda darbība, gan cita termiņa beigas. Ja vien nav paredzēts citādi, attiecīgais notikums ir izsniedzamā dokumenta saņemšana, ja attiecīgā darbība ir noteikta kā izsniegšana.

3. Neatkarīgi no 2. punkta noteikumiem termiņš sākas piecpadsmitajā dienā pēc paziņojuma par attiecīgo darbību publicēšanas, kur darbība ir vai nu 67. pantā minētais publiskais paziņojums, vai Biroja lēmums, ja vien tas nav izsniegts attiecīgajai personai, vai arī jebkāda publicējama procesā iesaistītas puses darbība.

4. Ja termiņš ir noteikts kā viens vai vairāki gadi, tas beidzas tajā pašā attiecīgajā nākamā gada mēnesī un datumā, kad noticis minētais notikums; ja attiecīgajā mēnesī nav tāda paša datuma, termiņš beidzas šā mēneša pēdējā datumā.

5. Ja termiņš ir noteikts kā viens vai vairāki mēneši, tas beidzas tajā pašā attiecīgajā nākamā mēneša datumā, kad noticis minētais notikums; ja attiecīgajā mēnesī nav tāda paša datuma, termiņš beidzas šā mēneša pēdējā datumā.

6. Ja termiņš ir noteikts kā viena vai vairākas nedēļas, tas beidzas tajā pašā attiecīgās nākamās nedēļas dienā, kad noticis minētais notikums.

70. pants

Termiņu ilgums

Ja pamatregula vai šī regula paredz termiņu, kas jānosaka Birojam, šis termiņš nedrīkst būt īsāks par vienu mēnesi un garāks par trīs mēnešiem. Atsevišķos īpašos gadījumos pēc pieprasījuma, kas iesniegts pirms attiecīgā termiņa beigām, šo termiņu var pagarināt līdz sešiem mēnešiem.

71. pants

Termiņa pagarinājums

1. Ja termiņš beidzas dienā, kad Birojs ir slēgts dokumentu pieņemšanai, vai dienā, kad parastais pasts teritorijā, kurā atrodas Birojs, netiek piegādāts citu iemeslu dēļ, nekā norādīts 2. punktā, termiņš tiek pagarināts līdz nākamajai dienai, kad Birojā atsākta dokumentu pieņemšana vai kad tiek piegādāts parastais pasts. ►M1 Pirmajā teikumā minētās dienas nosaka Biroja priekšsēdētājs pirms katra kalendārā gada sākuma un publicē 87. pantā minētajā Vēstnesī. ◄

2. Ja termiņš beidzas dienā, kad dalībvalstī vai starp dalībvalsti un Biroju pasta piegāde vispār ir pārtraukta vai traucēta, termiņu pagarina līdz pirmajai dienai pēc perioda beigām, kad pasta piegādes tikušas traucētas vai pārtrauktas tām procesā iesaistītajām pusēm, kurām attiecīgajā dalībvalstī ir pastāvīga dzīvesvieta, mītnesvieta vai reģistrācijas vieta vai kuru ieceltajiem likumīgajiem pārstāvjiem šī valsts ir mītnesvieta. Ja attiecīgā dalībvalsts ir valsts, kurā atrodas Birojs, šis nosacījums attiecas uz visām procesā iesaistītajām pusēm. Pasta piegāžu pārtraukuma vai traucējuma perioda ilgumu konstatē un par to paziņo Biroja priekšsēdētājs.

▼M1

Ja Biroja vai kādas procesā iesaistītās puses sakari ar elektroniskajiem sakaru līdzekļiem ir traucēti, elektroniski iesniegtiem dokumentiem pirmo daļu piemēro mutatis mutandis. Procesā iesaistītās puses pierāda, ka ir traucēti sakari ar elektroniskā pakalpojuma sniedzēju.

▼B

3. 1. un 2. punktu piemēro mutatis mutandis saskaņā ar pamatregulas 30. panta 4. punktu attiecībā uz nozīmētajām valsts aģentūrām vai izveidotajiem apakšbirojiem, kā arī pārbaudes birojiem.

72. pants

Procesa pārtraukšana

1. Izskatīšanu Birojā pārtrauc:

a) pieteikuma par Kopienas augu šķirņu aizsardzību iesniedzēja vai to īpašnieka, vai pieteikuma par licenci, ko piešķir Birojs, iesniedzēja vai personas, kam tiesības izmantot licenci, vai jebkuras no šo pušu likumīgā pārstāvja nāves vai to tiesībnespējas gadījumā; vai